《胡子芳移居为余比邻》
明代·温纯

何意离群友，相逢更比邻。醉歌吾潦倒，岸帻尔情真。

宝剑光腾斗，春林花傍人。子虚如有赋，早晚献枫宸。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。